CELEX: 62015TN0395
Language: mt
Date: 2015-07-14 00:00:00
Title: Kawża T-395/15: Appell ippreżentat fl-14 ta’ Lulju 2015 miċ-Ċentru Ewropew għall-Prevenzjoni u l-Kontroll tal-Mard (ECDC) mis-sentenza mogħtija mit-Tribunal għas-Servizz Pubbliku fid-29 ta’ April 2015 fil-Kawżi magħquda F-159/12 u F-161/12, CJ vs ECDC

21.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 311/55
            
         Appell ippreżentat fl-14 ta’ Lulju 2015 miċ-Ċentru Ewropew għall-Prevenzjoni u l-Kontroll tal-Mard (ECDC) mis-sentenza mogħtija mit-Tribunal għas-Servizz Pubbliku fid-29 ta’ April 2015 fil-Kawżi magħquda F-159/12 u F-161/12, CJ vs ECDC
   (Kawża T-395/15)
   (2015/C 311/60)
   Lingwa tal-kawża: l-Ingliż
   
      Partijiet
   
   
      Appellant:Iċ-Ċentru Ewropew għall-Prevenzjoni u l-Kontroll tal-Mard (ECDC) (rappreżentanti: J. Mannheim u A. Daume, aġenti, D. Waelbroeck u A. Duron, avukati)
   
      Partijiet oħra fil-proċedura: CJ (Agios Stefanos, il-Greċja)
   
      Talbiet
   
   
               —
            
            
               tannulla s-sentenza tat-Tribunal għas-Servizz Pubbliku tad-29/04/2015 fil-Kawżi magħquda F-159/12 u F-161/12, fir-rigward tal-motiv ikkontestat fl-appell u
            
         
               —
            
            
               tikkundanna lill-appellat għall-ispejjeż.
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka żewġ aggravji.
   
               1.
            
            
               L-ewwel aggravju, ibbażat fuq żball ta’ liġi min-naħa tat-Tribunal għas-Servizz Pubbliku fir-rigward tal-portata tad-dritt għal smigħ.
               
                           —
                        
                        
                           Mingħajr ma bbaża fuq kwalunkwe ġurisprudenza jew mingħajr ma pprovda raġunament speċifiku, it-Tribunal għas-Servizz Pubbliku adotta interpretazzjoni estensiva tal-portata tad-dritt għal smigħ, applikabbli mhux biss għal allegazzjonijiet magħmula fir-rigward ta’ individwu, iżda wkoll għal konsegwenzi li jirriżultaw mill-aġir ta’ dak l-individwu. Minbarra dan, l-approċċ meħud mit-Tribunal tas-Servizz Pubbliku fir-rigward tal-portata tad-dritt għal smigh ma jaqbilx mal-konklużjonijiet tiegħu stess fis-sentenza appellata.
                        
                     
         
               2.
            
            
               It-tieni aggravju, ibbażat fuq żball ta’ liġi min-naħa tat-Tribunal għas-Servizz Pubbliku fil-konklużjoni li wasal għaliha wara l-evalwazzjoni dwar jekk fl-assenza ta’ din l-irregolarità allegata, il-proċedura setgħetx wasslet għal riżultat differenti.
               
                           —
                        
                        
                           It-Tribunal għas-Servizz Pubbliku, peress li li rrikonoxxa li r-relazzjoni ta fiduċja bejn l-appellat u l-appellanti kienet tkissret irrimedjabbilment, l-assenza tal-irregolarità allegata ma kinitx twassal għal riżultat differenti.